google/wiki40b huggingface dataset:
Εκλογική περιφέρεια Αργολίδας

Η εκλογική περιφέρεια Αργολίδας είναι εκλογική περιφέρεια της Ελλάδας, η οποία περιλαμβάνει το νομό Αργολίδας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 96.000.
Σπάνις Τάουν

Γεωγραφία

Η Σπάνις Τάουν βρίσκεται νοτιοανατολικά της Τζαμάικα και νίτια-κεντρικά της Αγίας Αικατερίνης. Βρίσκεται ανατολικά της Σαιντ Τονς Χάιτς, βορειοανατολικά της Κάπτσουρλαντ, νοτιοδυτικά της Σέντραλ Βίλλατζ, νοτιοανατολικά της Έιντζελς και βορειοδυτικά της Μασντέντ. Είναι σε έκταση η τρίτη μικρότερη πόλη της Τζαμάικα, μετά το Κίνγκστον και την Μοντέγκο Μπέυ.

Ιστορία

Η Σπάνις Τάουν ήταν η πρώτη πρωτεύουσα της Τζαμάικα μέχρι το 1872, ώσπου τη θέση του πήρε η σημερινή πρωτεύουσα, το Κίνγκστον.

Δημογραφία

Η Σπάνις Τάουν έχει σύμφωνα με την απογραφή του 2001 162.359 κατοίκους. Είναι σε πληθυσμό η δεύτερη μεγαλύτερη πόλη της Τζαμάικα, μετά το Κίνγκστον.

Ονομασία

Spanish Town σημαίνει Ισπανική Πόλη. Το ψευδόνυμο της πόλης είναι Ισπανία. Αρχικά ονομαζόταν Βίγια δε λα Βέγκα (Villa de la Vega, Βίλλα του Λιβαδιού και αργότερα Σαντιάγο δε λα Βέγκα (Santiago de la Vega ή St. Iago de la Vega, Άγιος Ιάκωβος του Λιβαδιού) και τέλος Σπάνις Τάουν.
Πουρναρολάγκαδο

Τοποθεσία και γενικά στοιχεία

Πηγάζει στο βόρειο τμήμα του Ερυμάνθου, στην γεωγραφική περιοχή ενδιάμεσα στα χωριά Ελληνικό, Καλούσι, Κούμανι και Νεοχώρι, και συγκεκριμένα στην τοποθεσία των Καρλαίικων, τα οποία αποτελούν μικρή οικιστική θέση. Εν συνεχεία ρέει, κατά σειρά, παραπλεύρως του Ελληνικού, στην περιοχή ενδιάμεσα στα Κοσμαίικα και τα Καθίσματα, πλησίον των Μπακαλαραίικων και της Αγίας Ελεούσας, ενώ εκβάλει στον ποταμό Πείρο στην περιοχή Λαλιώτη, η οποία ανήκει διοικητικά στην Τοπική Κοινότητα Σταροχωρίου και βρίσκεται πολύ κοντά στα όρια της που συμπίπτουν με της Τοπικής Κοινότητας Ελληνικού. 
Το Πουρναρολάγκαδο ρέει εξ ολοκλήρου εντός της Δημοτικής Ενότητας Φαρρών του Δήμου Ερυμάνθου, καθώς και σχεδόν εξ ολοκλήρου εντός της άλλοτε Κοινότητας Ελληνικού.

Ονομασία και γεωγραφία

Η ονομασία του, κατά πάσα πιθανότητα, οφείλεται στην κατάφυτη από πουρνάρια περιοχή, από την οποία πηγάζει και την διαρρέει τόσο αρχικά όσο και σε πολύ μεγάλο μέρος του. Η περιοχή αυτή όπου πηγάζει και ρέει έως και χαμηλότερα από το χωριό Ελληνικό, χαρακτηρίζεται ως απόκρημνη, ενώ επίσης αρχικά εκτείνεται αποτελούμενη από σύμπλεγμα λαγκαδιών με μικρά ρέματα και εν συνεχεία παίρνει τη μορφή μεγάλου και βαθέος λαγκαδιού το οποίο αρχίζει και εξομαλύνεται σταδιακά βόρεια της περιοχής του Ελληνικού. Ιδιαίτερα αρχίζει να εξομαλύνεται έπειτα από την ημιορεινή περιοχή που διαρρέει, ενδιάμεσα των οικιστικών τοποθεσιών Καθίσματα και Κοσμαίικα, χωρίς ωστόσο να περνά από πεδινή και αρκετά ομαλή περιοχή σε κανένα σημείο της ροής του μέχρι και να συμβάλλει με τον ποταμό Πείρο.
Σαντάλ (λαός)

Θρησκεία

Μια από τις πιο μελετημένες, η θρησκεία των Σαντάλ λατρεύει τον Μαράνγκ μπουρού ή Μπόνγκα ως Υπέρτατη Θεότητα. Η πλειοψηφία της ευλάβειας, ωστόσο, πέφτει στα αυλικά πνεύματα (Μπόνγκα), που ασχολούνται με διάφορες πτυχές του κόσμου και εξευμενίζονται με προσευχές και τάματα για να αποκρούσουν τις επιρροές του κακού. Αυτά τα πνεύματα λειτουργούν στο χωριό, οικογένεια, σε προγονικό και υποφυλικό επίπεδο, μαζί με τα κακά πνεύματα που προκαλούν τις ασθένειες και μπορούν να κατοικούν σε όρια χωριών, τα βουνά, το νερό, τις τίγρεις και το δάσος. Ένα χαρακτηριστικό γνώρισμα των χωριών των Σαντάλ είναι ένα ιερό άλσος (γνωστό ως το Τζαχέρ ή "Σαντάλ Σθαλ") στην άκρη του χωριού όπου ζουν πολλά πνεύματα και όπου λαμβάνει χώρα μια σειρά από ετήσια πανηγύρια.
Ο ετήσιος γύρος των τελετουργιών που συνδέονται με το γεωργικό κύκλο, μαζί με τις τελετουργίες του κύκλου ζωής για τη γέννηση, το γάμο και την ταφή στο θάνατο, περιλαμβάνοντας αναφορές για τα πνεύματα και προσφορές, που περιλαμβάνουν τη θυσία των ζώων, συνήθως πουλιών. Οι θρησκευτικοί ηγέτες είναι ειδικευμένοι άντρες σε ιατρικές θεραπείες που ασκούν μαντεία και μαγεία (η κοινωνικοϊστορική έννοια του όρου, που χρησιμοποιείται εδώ, αναφέρεται στη τελετουργική πρακτική της μαγείας και δεν είναι υποτιμητική). Παρόμοιες πεποιθήσεις είναι κοινές ανάμεσα σε άλλες φυλές της βορειοανατολικής και της κεντρικής Ινδίας, όπως οι Χάρια, Μούντα, και Οραόν.
Οι μικρότερες και πιο απομονωμένες φυλές συχνά παρουσιάζουν αρθρωτά συστήματα ταξινόμησης της πνευματικής ιεραρχίας που είναι λιγότερο καλά τεκμηριωμένα, κάτι που περιγράφεται ως ανιμισμός ή γενικευμένη λατρεία των πνευματικών ενεργειών που συνδέονται με τις θέσεις, τις δραστηριότητες και τις κοινωνικές ομάδες. Οι θρησκευτικές έννοιες είναι άρρηκτα συνυφασμένες με ιδέες για τη φύση και την αλληλεπίδραση με τα τοπικά οικολογικά συστήματα. Όπως και στην θρησκεία των Σαντάλ, οι θρησκευτικοί ειδικοί που προέρχονται από το χωριό ή την οικογένειά και εξυπηρετούν ένα ευρύ φάσμα πνευματικών λειτουργιών, που επικεντρώνονται στο εξευμενισμό των δυνητικά επικίνδυνων πνευμάτων και το συντονισμό τελετουργιών.

Πολιτισμός

Το Σοχράι είναι το κύριο φεστιβάλ της κοινότητας των Σαντάλ. Εκτός από αυτό τα φεστιβάλ Μπάχα, Καράμ, Ντανσάι, Σακράτ, Μαχμόρε, Ρούντο, Μαγκσίμ κλπ. είναι  σημαντικά. Οι Σαντάλ παραδοσιακά συνοδεύουν πολλούς από τους χορούς κατά τη διάρκεια αυτών των φεστιβάλ με δύο τύμπανα: τα Ταμάκ και Τουμντάκ.
Το Τσαντάρ Μπαντάρ, μια μορφή κουκλοθεάτρου επίσης γνωστή ως κουκλοθέατρο των Σαντάλ, είναι μια λαϊκή παράσταση με τη συμμετοχή ξύλινων μαριονετών τοποθετημένων σε ένα μικρό κλουβί, το οποίο λειτουργεί ως το στάδιο.
Άγιος Νικόλαος (Λεμεσός)

Τοποθεσία

Στα νότια συνορεύει με τη Νεάπολη, στα δυτικά με τον Άγιο Νεκτάριο στα βόρεια και ανατολικά με τη Χαλκούτσα (Δήμος Μέσα Γειτονιάς).
Κλουμπ Ατλέτικο Ιντεπεντιέντε

Γήπεδο

H έδρα της είναι το ιδιόκτητο στάδιο Λιμπερταδόρες ντε Αμέρικα. Η ονομασία αυτή τού δόθηκε μόλις το 2005 - έως τότε αποκαλείτο απλά στάδιο της Ιντεπεντιέντε ή «διπλό γείσο», επειδή μια εξέδρα του είναι σκεπαστή. Χτίσθηκε το 1928 (το πρώτο γήπεδο με τσιμεντένιες κερκίδες στη χώρα), αλλά έκλεισε μετά την Απερτούρα του 2006 για ανακαίνιση. Όταν παραδοθηκε ξανά σε χρήση, η χωρητικότητά του είναι μειωμένη από 52.823 σε 48.069 θέσεις.
Σε απόσταση λίγων εκατοντάδων μέτρων βρίσκεται το γήπεδο της συντοπίτισσας αλλά μισητής αντιπάλου Ρασίνγκ. Οι μεταξύ τους αναμετρήσεις αποκαλούνται Clásico de Avellaneda (Ντέρμπι της Αβεγιανέδα) και είναι ιδιαίτερα φορτισμένες συναισθηματικά, υστερώντας μόνο των ντέρμπι Μπόκα Τζούνιορς - Ρίβερ Πλέιτ σε ένταση.

Χρυσές περίοδοι

Οι τίτλοι της Ιντεπεντιέντε απλώνονται σε ολόκληρo το ιστορικό της φάσμα, υπάρχουν όμως τρεις περίοδοι που θα μπορούσαν να αποκληθούν χρυσές για τα επιτεύγματά της.
Κατά τη δεκαετία του '20, όταν το Πρωτάθλημα Αργεντινής ήταν ακόμα ερασιτεχνικό, ο σύλλογος κατέκτησε τον τίτλο δύο φορές (1922, 1926). Πρωταγωνιστής εκείνης της ομάδας ήταν ο Ραϊμούντο Όρσι, εμβληματική μορφή του παγκοσμίου ποδοσφαίρου στα χρόνια πριν το Β' Παγκόσμιο Πόλεμο, ο οποίος εν συνεχεία μετεγγράφη στη Γιουβέντους, πολιτογραφήθηκε Ιταλός και στέφθηκε παγκόσμιος πρωταθλητής στο Μουντιάλ του 1934.
Με το πέρασμα στον επαγγελματισμό (1931), η Ιντεπεντιέντε ευτύχησε να ανακαλύψει σε αγώνα Παραγουανών εθελοντών του Ερυθρού Σταυρού, έναν αθλητή που θα αναδεικνυόταν στον κορυφαίο σκόρερ όλων των εποχών του Πρωταθλήματος Αργεντινής, τον Αρσένιο Ερίκο. Στις 14 σεζόν που έπαιξε στην Ιντεπεντιέντε (1933-1946), ο Ερίκο πέτυχε 293 γκολ σε 325 αγώνες και οδήγησε την ομάδα στην κατάκτηση δύο συνεχόμενων πρωταθλημάτων (1938, 1939).
Η επόμενη χρυσή εποχή της Ιντεπεντιέντε θα ήταν η τριακονταετία '60-'90, όταν μεσουράνησε σε ολόκληρη τη Λατινική Αμερική. Εννέα εθνικά πρωταθλήματα, επτά Κόπα Λιμπερταδόρες (τα τέσσερα συνεχόμενα) και δύο Διηπειρωτικά (το πρώτο με νίκη επί της Γιουβέντους μέσα στη Ρώμη), συνέθεσαν ένα παλμαρέ που της χάρισε το προσωνύμιο Βασιλιάς των Τροπαίων (ισπανικά: Rey de Copas). Στο δεύτερο μισό εκείνης της περιόδου δέσποσε ο μεσοεπιθετικός Ρικάρδο Μποτσίνι - με 740 αγώνες πρωταθλήματος (όλους με την Ιντεπεντιέντε) και 107 γκολ απολογισμό καριέρας, ταυτίσθηκε όσο κανείς άλλος με τους οπαδούς της ομάδας, δεν ευτύχησε όμως να αγωνισθεί πολύ στην εθνική ομάδα, αφού η φανέλα με το 10 ήταν μονίμως καπαρωμένη από τον Ντιέγο Μαραντόνα.
Κίνημα της Οξφόρδης

Το Κίνημα της Οξφόρδης είναι θρησκευτικό κίνημα του 19ου αιώνα, που έλαβε χώρα στο εσωτερικό της Αγγλικανικής Εκκλησίας από διανοούμενους και πάστορες του πανεπιστημίου της Οξφόρδης, με σκοπό την ανανέωση και διαφύλαξη των δογμάτων της Επισκοπιανής εκκλησίας. Είναι γνωστό με τα ονόματα Πουσεϊσμός ( Poseyisme) αλλά και Τρακταριανισμός (Tractarianism).

Ιστορικό

Στις αρχές του 19ου αιώνα πάστορες και διανοούμενοι του πανεπιστημίου της Οξφόρδης βλέποντας αφενός την αδιαφορία και την απομάκρυνση των λαϊκών από τους κόλπους της Εκκλησίας αφετέρου την επέμβαση της πολιτείας στα εκκλησιαστικά θέματα καθώς και την ροπή των κληρικών προς το κοσμικό πνεύμα, θεώρησαν ότι η Εκκλησία είχε ανάγκη μιας εσωτερικής διαμόρφωσης. Το 1833 άρχισε από τα μέλη του κινήματος να εκδίδεται αποσπασματικά το πόνημα « Πραγματείες περί των Καιρών» ( Tracts for the Times). Αυτό άρχισε να επηρεάζει τις απόψεις των λαϊκών και των κληρικών πάνω στα θέματα της εκκλησίας και να προκαλεί διαμάχες και αντιγνωμίες. Η κρίση ξεσπά το 1841 και κορυφώνεται το 1843 όταν ο Νιούμαν ( ασπαζόμενος ο ίδιος τον Ρωμαιοκαθολικισμό ) με την «πραγματεία 90» προσπαθεί να εισαγάγει στα δογματικά ζητήματα της Αγγλικανικής εκκλησίας Ρωμαιοκαθολικές πεποιθήσεις. Ο Πούσεϋ όμως με κατάλληλους χειρισμούς σώζει την κατάσταση επιφέροντας την ανανέωση στην εκκλησία της Αγγλίας.

Συμπέρασμα

Η κίνηση επέφερε την εσωτερική αναγέννηση της Αγγλικανικής Εκκλησίας, κατάφερε να αναβιώσει τις παλαιές εκκλησιαστικές αξίες με μεταρρυθμίσεις, συγκρατώντας τον θεολογικό φιλελευθερισμό της εποχής και ταυτόχρονα αναζωογόνησε στους κόλπους της Εκκλησίας την κοινωνική αλληλεγγύη.
Ραλούκα Τζεορτζιάνα Σερμπάν

Βιογραφία

Ξεκίνησε την αγωνιστική δράση και να συμμετέχει σε διεθνή τουρνουά το 2014. Η Σερμπάν σήμερα, 2017, έχει Ρουμανική υπηκοότητα αλλά μένει στην Κύπρο από το 2001 και την εκπροσωπεί στους αγώνες μικρών κρατών της Ευρώπης λόγω ενός κανονισμού που το επιτρέπει σε μόνιμους κατοίκους, στα τουρνουά εκπροσωπεί την Ρουμανία.

Με την εθνική Κύπρου

Στους Αγώνες μικρών κρατών Ευρώπης το 2015 στο Ρέικιαβικ κατέκτησε το χάλκινο μετάλλιο στο απλό χάνοντας στα ημιτελικά από την Ντάνκα Κόβινιτς, και το χρυσό μετάλλιο στο μεικτό με συμπαίκτη τον Πέτρο Χρυσοχό.
Στους Αγώνες μικρών κρατών Ευρώπης το 2017 στο Σαν Μαρίνο ήταν νικήτρια στο απλό, νικήτρια στο διπλό με συμπαίκτρια την Μαρία Σιοπαχά και νικήτρια στο μεικτό με συμπαίκτη τον Ελευθέριο Νέο.
Ελληνοαμερικανικός Σαν Φρανσίσκο

Ίδρυση - πρώτα χρόνια

Ο σύλλογος ιδρύθηκε το 1949 από τους αδερφούς Τζον και Τζιμ Ράλλη (John & Jim Rally). Αρχικά, λειτουργούσε υπό την αιγίδα της ελληνορθόδοξης ενορίας του Ευαγγελισμού της Θεοτόκου και τοποθετήθηκε στην κατηγορία "Alliance" της SFSFL με το όνομα "Πανελλήνιος" (Pan-Hellenes). Τις δύο πρώτες σεζόν είχε απογοητευτική αγωνιστική παρουσία με 23 ήττες και μόνο πέντε νίκες.
Το 1950 έγινε ανεξάρτητος σύλλογος και εντάχθηκε στη 2η κατηγορία της Λίγκας. Καθώς οι περισσότεροι παίκτες του ήταν μέλη του "Ελληνοαμερικανικού Ομίλου Νεολαίας" (Greek-American Youth Club), μετονομάστηκε σε "Ελληνοαμερικανοί" (Greek-Americans). Μέσα σε δυο χρόνια η ομάδα κατάφερε να κατακτήσει τον τίτλο και να ανεβεί στην 1η κατηγορία το 1952, με βασικότερο πρωταγωνιστή τον παίκτη και προπονητή Μάικ Νίκολας που μόλις είχε έρθει από την Κύπρο, ο οποίος πέτυχε 43 γκολ σε 14 ματς. Όμως, την επόμενη χρονιά οι νεοφώτιστοι Ελληνοαμερικανοί υποβιβάστηκαν. Τα επόμενα δύο χρόνια πάλαιψαν για τον τίτλο τερματίζοντας στη 2η και στην 3η θέση. Τελικά, το 1957-58 κατάφεραν να κερδίσουν πάλι το πρωτάθλημα της 2ης κατηγορίας και την άνοδο στην 1η, επικρατώντας των SSF Scots στα πλέιοφ, έπειτα από ένα δραματικό αγώνα. Αν και στη δεύτερη παρουσία τους στην 1η κατηγορία τερμάτισαν στην 7η θέση, εν τούτοις υποβιβάστηκαν αφού ηττήθηκαν στον αγώνα διαβάθμισης από την ομάδα της 2ης κατηγορίας "Club Peru".

Αναμόρφωση και άνοδος

Μετά το δεύτερο υποβιβασμό έγινε ριζική ανανέωση της ομάδας, με την προσθήκη δύο εξαιρετικών Σκοτσέζων, του John Davidson και Bob Hughes, από ομάδα του Καναδά, οι οποίοι μαζί με τον Μάικ Νίκολας οδήγησαν τους Γρικ-Αμέρικανς στην 1η θέση το 1960 κάνοντας έντεκα νίκες και μόνο μία ήττα. Όμως, ισοβάθμησαν με το San Francisco Athletic Club, από το οποίο ηττήθηκαν στα πλέιοφ. Στη συνέχεια ηττήθηκαν και στον αγώνα διαβάθμισης με την 7η ομάδα της 1ης κατηγορίας και παρέμειναν στη 2η. Τελικά, κέρδισαν τον τίτλο και την άνοδο την επόμενη σεζόν 1960-61 με την προσθήκη νέων ποδοσφαιριστών, όπως του George Cruickshank.

Μόνιμος πρωταθλητής

Από την άνοδό του το 1961 ο Ελληνοαμερικανικός παρέμεινε συνεχώς στην 1η κατηγορία για σαράντα και πλέον χρόνια, μια διάρκεια που δεν κατάφερε να ισοφαρίσει καμιά άλλη ομάδα της Λίγκας του Σαν Φρανσίσκο. Είχε μια δυναμική ομάδα και κατάφερε να αποκλείσει τους SSF Scots από το Κύπελλο ΗΠΑ (US Open Cup) δυο φορές μέσα σε τρία χρόνια. Όμως, το πρώτο του πρωτάθλημα το κατέκτησε μόλις το 1966-67. Στη συνέχεια, και για περισσότερο από 25 χρόνια, κυρίαρχησε απόλυτα στο ποδόσφαιρο της Λίγκα κατακτώντας 53 τίτλους. Για μια περίοδο τριών ετών περίπου, μεταξύ 1986 και 1989, ήταν αήττητος σε 55 συνεχόμενα παιχνίδια! Επίσης, από το 1984-85 ως το 1988-89 κέρδισε πέντε συνεχόμενα πρωταθλήματα.
Εκτός από το τοπικό επίπεδο κατέκτησε πέντε φορές το Κύπελλο της Καλιφόρνιας και υπό την καθοδήγηση του γερμανού Lothar Osiander πήρε δυο φορές το Κύπελλο ΗΠΑ, που είναι η αρχαιότερη παναμερικανική ποδοσφαιρική διοργάνωση. Άλλη μια φορά ήταν φιναλίστ.
Ως κυπελλούχος ΗΠΑ έλαβε μέρος στο Κύπελλο Πρωταθλητριών Β.Κ. Αμερικής (CONCACAF Champions' Cup) το 1986.
Δημήτριος Νάκος

Βιογραφικά στοιχεία

Ήταν γιος του Ιωάννη Νάκου, αγωνιστή του 1821. Καταγόταν από την πολιτική οικογένεια Νάκου της Λειβαδιάς και ήταν ανηψιός του Λάμπρου Νάκου. Εξελέγη πρώτη φορά βουλευτής Βοιωτίας στις εκλογές του 1856 και επανεξελέγη σε επαναληπτική εκλογή στις 13 Οκτωβρίου 1861.
571 Δουλτσινέα

Φυσικά χαρακτηριστικά

Η μέση διάμετρος της Δουλτσινέας εκτιμάται σε 44 χιλιόμετρα. O φασματικός τύπος της είναι R, ενώ το ακριβές άλβεδό της είναι άγνωστο. Είναι άγνωστο αν και με ποια περίοδο περιστρέφεται η Δουλτσινέα γύρω από τον εαυτό της.
Έντουαρντ Τσάπμαν

Πριν από τον πόλεμο

Στη δεκαετία του 1930 υπηρέτησε στο σώμα των Coldstream guards του Βρετανικού στρατού, λιποτάκτησε όμως και βιοπορούσε με διάφορες δουλειές του ποδαριού και μικροδιαρήξεις που έκανε στα δυτικά προάστια του Λονδίνου. Συνελήφθη επανειλημένα και φυλακίστηκε. Ως πολίτης έκανε τον προικοθήρα σε κυρίες της αριστροκρατίας του Λονδίνου, τις οποίες εν συνεχεία εξεβίαζε με φωτογραφίες που έβγαζε κρυφά ο συνεργός του φωτογράφος στις τρυφερές τους στιγμές. Κάποτε, όντας σε φυλακή στη Σκωτία βγήκε με εγγύηση και δραπέτευσε καταφεύγοντας στο νησί της Μάγχης Τζέρσεϊ. Εκεί εργάζονταν με την αρραβωνιαστικιά του σε κάποιο ξενοδοχείο, μέχρι που εντοπίστηκε από την αστυνομία. Εν φυγή έκανε και μια διάρρηξη, πιάστηκε όμως και ξανά φυλακίστηκε για δύο χρόνια, ενώ καταδικάστηκε σε 14 χρόνια φυλάκιση.

Κατά τη διάρκεια του πολέμου

Όταν η γερμανική Βέρμαχτ εισέβαλε στα Νησιά της Μάγχης, ο Τσάπμαν ήταν ακόμα στη φυλακή. Από εκεί μεταφέρθηκε σε φυλακή στο Παρίσι, οπου οι γερμανοί τον μύησαν στην κατασκοπία. Πρώτη του αποστολή ήταν να σαμποτάρει ένα εργοστάσιο κατασκευής αεροσκαφών. Ο Τσάπμαν φθάνονας στην Αγγλία παρουσιάστηκε στη Βρετανική μυστική υπηρεσία, και έγινε διπλός πράκτορας.
Στη γερμανική Βέρμαχτ ανέβηκε ως το βαθμό του υπολοχαγού και τιμήθηκε με τον Σιδηρούν σταυρό.
Α΄ κατηγορία ποδοσφαίρου ανδρών Κύπρου 1952-53

Σύστημα διεξαγωγής

Στο πρωτάθλημα της Α΄ κατηγορίας 1952-53 συμμετείχαν 8 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας).

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Δομιτιανός

Τα έργα του

Το 86 μ.Χ. ίδρυσε στη Ρώμη τα Καπιτώλια προς τιμή του Δία (Αγών Καπιτολίνος), που επιβίωσαν έως την εποχή του Διοκλητιανού, στις αρχές του 4ου αι. μ.Χ. Οι αγώνες αυτοί είχαν ως πρότυπο τα Ολύμπια και έτσι περιλάμβαναν στάδιο, δίαυλο, δόλιχο και οπλητοδρομία, πένταθλο, τα τρία βαρέα αγωνίσματα, καθώς και αγώνα δρόμου γυναικών. Για τη διεξαγωγή των αθλητικών αγώνων ο Δομιτιανός έκτισε στη Ρώμη στάδιο ελληνικού τύπου, στο Πεδίο του Άρεως, ενώ για τους μουσικούς αγώνες έκτισε Ωδείο. Τα θεμέλια αυτών των κτισμάτων έχουν βρεθεί κάτω από την Πιάτσα Ναβόνα της σύγχρονης πόλης. Ο ίδιος εμφανιζόταν ως πρόεδρος των αγώνων και φορούσε ελληνική ενδυμασία. Ακόμη ευνόησε τους αγώνες μονομάχων και τη λατρεία της Μινέρβας (Αθηνάς), που τη θεωρούσε προστάτιδά του. Όσον αφορά την οργάνωση της δημόσιας ζωής, ο Δομιτιανός προσέδωσε τυπικό χαρακτήρα στη Σύγκλητο και συζητούσε τα ουσιαστικά θέματα σχεδόν αποκλειστικά με το αυτοκρατορικό συμβούλιο, γεγονός που δυσαρέστησε τους συγκλητικούς. Επιπλέον, οι άνθρωποι του πνεύματος και των γραμμάτων αντιτάχθηκαν στην αυταρχικότητά του και στην αυτοκρατορική λατρεία. Ο Δομιτιανός αντέδρασε με διώξεις, εξορίες και εκτελέσεις των αντιφρονούντων. Οι φιλόσοφοι κάθε είδους διατάχθηκαν να εγκαταλείψουν πρώτα τη Ρώμη (89 μ.Χ.) και ύστερα το ιταλικό έδαφος (95 μ.Χ.), ενώ μεγάλη δίωξη υπέστησαν και οι χριστιανοί.

Η δολοφονία

Το φοβερό κλίμα τυραννίας που επικρατούσε, δημιούργησε αντιδράσεις, αλλά και ανησυχία ακόμη και στους ίδιους τους συνεργάτες του Δομιτιανού. Οι τελευταίοι συνωμότησαν με τη γυναίκα του Δομιτία Λογγίνα και τον δολοφόνησαν το 96 μ.Χ. Η σύγκλητος καταδίκασε επίσημα τη μνήμη του (damnatio memoriae).
Αγία Ραΐς

Βίος

Η Ραΐς ήταν κόρη κάποιου ιερέα που ονομαζόταν Πέτρος. Όταν ήταν δώδεκα ετών, στάλθηκε σ' ένα γυναικείο μοναστήρι για να γίνει μοναχή. Μια μέρα που πήγε στην πηγή για να φέρει νερό, είδε πολλούς χριστιανούς δεμένους. Η Αγία επέπληξε τους κακοποιούς ομολογούμενη την πίστη της. Ο διοικητής Λουκιανός τής πρότεινε να φύγει για να μην πεθάνει, αλλά εκείνη αρνήθηκε. 
Η Αγία Ραΐς και οι υπόλοιποι χριστιανοί μεταφέρθηκαν μέσω πλοίου στην Αντινοόπολις κι ήταν από τους πρώτους που έχασε την ζωή της. Όταν ο Λουκιανός φώναξε "Φτύνω τον Θεό των Χριστιανών" εκείνη γύρισε και τον έφτυσε. Οργισμένος, ο Λουκιανός διέταξε να αποκεφαλιστεί η Αγία.
Η μνήμη της Αγίας Ραΐδας εορτάζεται στις 23 Σεπτεμβρίου.
Live at Montreux 2006

Τα τραγούδια του CD

1. Pictures of Home (Blackmore, Gillan, Glover, Lord, Paice)
2. Things I Never Said (Morse, Gillan, Glover, Airey, Paice)
3. Strange Kind of Woman (Blackmore, Gillan, Glover, Lord, Paice)
4. Rapture of the Deep (Morse, Gillan, Glover, Airey, Paice)
5. Wrong Man (Morse, Gillan, Glover, Airey, Paice)
6. Kiss Tomorrow Goodbye (Morse, Gillan, Glover, Airey, Paice)
7. When a Blind Man Cries (Blackmore, Gillan, Glover, Lord, Paice)
8. Lazy (Blackmore, Gillan, Glover, Lord, Paice)
9. Keyboard solo (Airey, Ammons, Mozart)
10. Space Truckin' (Blackmore, Gillan, Glover, Lord, Paice)
11. Highway Star (Blackmore, Gillan, Glover, Lord, Paice)
12. Smoke on the Water (Blackmore, Gillan, Glover, Lord, Paice)

Τα τραγούδια του DVD

DVD 1
1. Pictures of Home (Blackmore, Gillan, Glover, Lord, Paice)
2. Things I Never Said (Morse, Gillan, Glover, Airey, Paice)
3. Strange Kind of Woman (Blackmore, Gillan, Glover, Lord, Paice)
4. Rapture of the Deep (Morse, Gillan, Glover, Airey, Paice)
5. Wrong Man (Morse, Gillan, Glover, Airey, Paice)
6. The Well Dressed Guitar (Morse)
7. Kiss Tomorrow Goodbye (Morse, Gillan, Glover, Airey, Paice)
8. When a Blind Man Cries (Blackmore, Gillan, Glover, Lord, Paice)
9. Lazy (Blackmore, Gillan, Glover, Lord, Paice)
10. Keyboard solo (Airey, Ammons, Mozart)
11. Space Truckin' (Blackmore, Gillan, Glover, Lord, Paice)
12. Highway Star (Blackmore, Gillan, Glover, Lord, Paice)
13. Smoke on the Water (Blackmore, Gillan, Glover, Lord, Paice)
14. Hush (South)
15. Too Much Fun (Morse, Gillan, Glover, Airey, Paice)
16. Black Night (Blackmore, Gillan, Glover, Lord, Paice)
DVD 2
1. Fireball (Blackmore, Gillan, Glover, Lord, Paice)
2. I Got Your Number (Morse, Gillan, Glover, Lord, Paice, Bradford)
3. Strange Kind of Woman (Blackmore, Gillan, Glover, Lord, Paice)
4. Kiss Tomorrow Goodbye (Morse, Gillan, Glover, Airey, Paice)
5. Rapture of the Deep (Morse, Gillan, Glover, Airey, Paice)
6. Wrong Man (Morse, Gillan, Glover, Airey, Paice)
7. Lazy (Blackmore, Gillan, Glover, Lord, Paice)
8. Perfect Strangers (Blackmore, Gillan, Glover)
9. Highway Star (Blackmore, Gillan, Glover, Lord, Paice)
10. Smoke on the Water (Blackmore, Gillan, Glover, Lord, Paice)
Αρανική διάλεκτος

Κατάσταση της γλώσσας

Τα αρανικά είναι η παραδοσιακή γλώσσα της Κοιλάδας του Αράν και η χρήση τους είναι προτιμητέα στον δημόσιο τομέα. Όλα τα τοπωνύμια της Κοιλάδας αναγράφονται επίσημα μόνο στα αρανικά. Σύμφωνα με στοιχεία του 2001, το 88% των κατοίκων της περιοχής καταλαβαίνει τη γλώσσα, το 62% ξέρει να τη μιλάει, το 58% ξέρει να τη διαβάζει ενώ το 26% ξέρει να τη γράφει. Ως γλώσσα βρίσκεται στην τρίτη θέση προτίμησης και χρήσης, πίσω από τα ισπανικά και τα καταλανικά.
Salvia columbariae

Περιγραφή

Η S. columbariae αναπτύσσεται σε ύψος από  10 έως 50 cm (3,9 έως 19,7 in). Οι τρίχες του στελέχους γενικά είναι μικρές και με αραιή κατανομή. Έχει επιμήκη-ωοειδή φύλλα βάσης τα οποία έχουν μήκος από 2 έως 10 cm (0,79 έως 3,94 in). Τα φύλλα είναι πτεροειδή (pinnately) τεμαχισμένα και οι λοβοί είναι ακανόνιστα στρογγυλεμένοι. Η ταξιανθία είναι περισσότερο ή λιγότερο scapose, που σημαίνει ότι έχει μακρύ μίσχο που προέρχεται από το επίπεδο του εδάφους που έχει βράκειο (ή βράκτιο) (bract).  Τα βράκτια είναι στρογγυλά και με awn αιχμές. Συνήθως, υπάρχουν 1-2 συμπλέγματα λουλουδιών, εντός της ταξιανθίας. Ο κάλυκας έχει μήκος 8 έως 10 mm (0,31 έως 0,39 in) και το άνω χείλος είναι άνευ λοβού αλλά έχει 2 (μερικές φορές 3) awns. Το κάτω χείλος, είναι περίπου δύο φορές το μέγεθος του άνω χείλους. Το χρώμα του άνθους μπορεί να είναι χλωμό-μπλε με αιχμή μπλε και πορφυρό. Οι στήμονες του φυτού είναι ελαφρώς exserted. Ο καρπός της S. columbariae είναι nutlet ότι είναι ηλιοκαμένο προς γκρι χρώμα και μήκους 1,5-2 mm (0,059 έως 0,079 in).

Φυσικό περιβάλλον

Η S. columbariae μπορεί να βρεθεί σε ξηρές ανενόχλητες τοποθεσίες σε chaparral και coastal sage scrub. Γενικά αναπτύσσεται σε υψόμετρα χαμηλότερα από τα 1.200 m (3,900 ft). Στην καλλιέργεια, προτιμά καλή αποστράγγιση, ήλιο και ξηρό καιρό.

Θεραπευτικές χρήσεις

Οι Cahuilla χρησιμοποιούσαν την ποικιλία columbariae Benth. ως απολυμαντικό από την άλεση των σπόρων σε χυλό και την εφαρμογή του στις λοιμώξεις σαν κατάπλασμα. Οι Cahuilla, Ohlone, Kawaiisu και Mahuna χρησιμοποιούσαν τους πηκτώδης σπόρους για την απομάκρυνση των ξένων σωμάτων στα μάτια. Οι σπόροι τοποθετούνταν στα μάτια για λοιμώξεις, φλεγμονές και κατά τη διάρκεια του ύπνου, κρύβονταν κάτω από τα βλέφαρα για την αφαίρεση των σωματιδίων άμμου. Οι Ohlone, το χρησιμοποιούσαν επίσης, για να μειώσουν τον πυρετό με την κατανάλωση των σπόρων και οι Diegueno μασούσαν τους σπόρους στις πεζοπορείες, για να τους δώσουν δύναμη.

Τρόφιμα

Οι Cahuilla, Kawaiisu, Mohave, Tohono O'odham, Pima και οι Akimel O'odham, άλεθαν τους σπόρους και τους αναμείγνυαν σε νερό για να κάνουν ένα παχύ ποτό. Οι Cahuillas αφαιρούσαν τα αλκαλικά άλατα του νερού, βελτιώνοντας τη γεύση του. Ξηραίνουν επίσης, τους σπόρους για να παρασκευάσουν κέικ ή χυλό. Οι Ohlones, Mohave και οι Pomo κάνουν πινόλε (pinole). Οι Diegueno προσέθεταν σπόρους στα σιτηρά για να βελτιώσουν την γεύση. Οι Mahuna, Paiute, Pima και Akimel O'odham το κάνουν ένα πηκτώδες υλικό το οποίο στη συνέχεια το μαγειρεύουν σε χυλό. Οι Luiseno, Tübatulabal και οι Yavapai το χρησιμοποιούσαν εκτενώς ως πηγή τροφής.

Οικοδομικό υλικό

Οι Mahuna το έκαναν ίνες και κάλυπταν τις κατοικίες τους.